apstiprinĀts
 Daugavpils pilsētas domes Iepirkumu komisijas
2015.gada 10.aprīļasēdē, prot.Nr.1

Iepirkuma komisijas priekšsēdētāja

*\_\_\_\_\_\_\_\_\_\_\_\_\_\_\_\_\_\_\_\_* J.Kornutjaka

NOLIKUMS

Iepirkumam Publisko iepirkumu likuma 8.2 panta kārtībā

**„Vieglā automobiļa iegāde
Daugavpils pilsētas domes vajadzībām”**

Identifikācijas numurs DPD 2015/38

**Daugavpils, 2015**

1. **Vispārīgā informācija**
2. Iepirkuma identifikācijas **Nr. DPD 2015/38.**
3. Pasūtītājs: **Daugavpils pilsētas dome**, NMR Nr.90000077325, juridiskā adrese: Kr.Valdemāra iela 1, Daugavpils, LV-5401, Latvijas Republika.
4. Pasūtītājs, kura labā tiek veikts iepirkums un līguma slēdzējs – **Daugavpils pilsētas dome**, NMR Nr.90000077325, juridiskā adrese: Kr.Valdemāra iela 1, Daugavpils, LV-5401, Latvijas Republika.
5. Iepirkuma metode: Saskaņā ar Publisko iepirkumu likuma 8.2 pantu.
6. Kontaktpersona: Daugavpils pilsētas domes Centralizēto iepirkumu nodaļas jurists Jurijs Bārtuls, tālr.: 65404329, e-pasts: jurijs.bartuls@daugavpils.lv.
7. Nolikumam atbilstošo piedāvājumu izvēles kritērijs: **zemākā cena.**
8. Pretendents **nav tiesīgs** iesniegt piedāvājumu variantus.
9. Piedāvājuma nodrošinājums nav paredzēts.

**II. Iepirkuma priekšmets**

1. Iepirkuma priekšmets: **Vieglā automobiļa iegāde Daugavpils pilsētas domes vajadzībām,** atbilstoši tehniskajai specifikācijai un šī Nolikuma prasībām.
2. Iepirkuma nomenklatūra: CPV pamatkods: 34110000-1 (vieglie automobiļi).
3. Iepirkuma priekšmets nav sadalīts daļās.
4. Paredzamā līgumcena – ne vairāk kā **EUR 41999,99** bez PVN.
5. Tehniskā specifikācija ir noteikta Nolikuma **2.pielikumā.**
6. Iepirkuma līguma projekts noteikts Nolikuma **6.pielikumā**.
7. Līguma izpildes termiņš: **3 (trīs) mēnešu laikā** no līguma spēkā stāšanās dienas.

**III. Informācijas apmaiņas nosacījumi**

1. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti Daugavpils pilsētas pašvaldības mājas lapā [www.daugavpils.lv](http://www.daugavpils.lv), sadaļā „Pašvaldības iepirkumi, konkursi”.
2. Pasūtītājs sniegs atbildes uz ieinteresēto pretendentu rakstveidā uzdotajiem jautājumiem vai papildu informāciju piecu dienu laikā no jautājuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām.
3. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūs saistošivisiem iespējamiem pretendentiem ar to publicēšanas brīdi Daugavpils pilsētas pašvaldības mājas lapā.
4. **Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**IV. Piedāvājumu iesniegšanas laiks un kārtība**

1. Piedāvājumus drīkst iesniegt personīgi Daugavpils pilsētas domes 308.kabinetā, vai atsūtīt pa pastu pēc adreses: Daugavpils pilsētas dome, Krišjāņa Valdemāra iela 1, Daugavpils, LV-5401, sākot ar dienu, kad attiecīgs paziņojums par iepirkumu ir publicēts Iepirkumu uzraudzības biroja mājas lapā.
2. Piedāvājumu iesniegšanas pēdējais termiņš – ne vēlāk kā līdz **2015.gada 21.aprīlim**, **plkst.14:00** pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatvērtā veidā nosūta atpakaļ pretendentam ierakstītā pasta sūtījumā vai nepieņem, ja pieteikumu iesniedz personīgi.
3. Piedāvājumu atvēršana notiks **2015.gada 21.aprīlī, plkst.14.00**, Domes 306.kabinetā, atklātā sēdē.
4. Piedāvājumu vērtēšanu un lēmumu pieņemšanu komisija veic slēgtā sēdē.

**V. Piedāvājuma noformēšana**

1. Dokumenti jāiesniedz latviešu valodā, drukātā veidā, vienā eksemplārā, lapas cauršūtas, numurētas un aizzīmogotas. Dokumenti ir jāiesniedz aizlīmētā aploksnē uz kuras ir norādīti **pretendenta** rekvizīti un **pasūtītāja adrese**: Daugavpils pilsētas dome, Kr.Valdemāra iela 1, Daugavpils, LV-5401, ar atzīmi:

**Iepirkumam Publisko iepirkumu likuma 8.2 panta kārtībā**

**„Vieglā automobiļa iegāde Daugavpils pilsētas domes vajadzībām”**

**DPD 2015/38**

**neatvērt līdz 2015.gada 21.aprīlim, plkst.14:00.**

1. Piedāvājums jāsagatavo latviešu valodā. Pretendenta atlases vai kvalifikāciju apliecinošus dokumentus var iesniegt svešvalodā. Ja kāds dokuments iesniegts svešvalodā, pretendents tam pievieno tulkojumu latviešu valodā, kārtībā, kāda noteikta Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā”. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
2. Visiem pretendenta iesniegtajiem dokumentiem un to atvasinājumiem ir jābūt noformētiem Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
3. Ja kādu Pretendenta iesniegto dokumentu izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tad pie tiem ir jābūt pievienotiem APOSTILLE apliecinājumiem. Pārējo valstu iestāžu izsniegtajiem dokumentiem ir jābūt legalizētiem starptautiskajos līgumos noteiktajā kārtībā. Konsulārā legalizācija un dokumentu legalizācija ar APOSTILLE saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices Konfederācija.
4. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, attiecīgā ārvalsts reģistrā, vai kura ir tam speciāli pilnvarota.
5. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.
6. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTS”. Tādā gadījumā komisija vērtē grozīto piedāvājumu.
7. Pēc piedāvājuma iesniegšanas termiņa beigām pretendents nevar savu piedāvājumu grozīt.
8. Pretendentu iesniegtie dokumenti pēc iepirkuma pabeigšanas netiek atdoti atpakaļ.

**VI. Prasības pretendentiem un iesniedzamie dokumenti**

1. **Prasības pretendentiem:**
	1. Pretendents ir reģistrēts normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs;
	2. Pretendenta vieglo automobiļu tirdzniecības vieta ir reģistrēta Ministru kabineta 2007.gada 18.decembra noteikumos Nr.876 “Transportlīdzekļu un to numurēto agregātu tirdzniecības noteikumi” noteiktajā kārtībā, valsts akciju sabiedrībā “Ceļu satiksmes drošības direkcija”;
	3. Pretendents ir tiesīgs atsavināt vieglo automobili un uzņemties garantijas saistības;
	4. Pretendents spēj nodrošināt transportlīdzekļa tehnisko apkopi un remontu garantijas periodā Latvijas Republikas teritorijā;
	5. Pretendenta **vidējais gada** finanšu apgrozījums autotransporta tirdzniecības jomā, iepriekšējo triju gadu laikā vismaz **divas reizes** pārsniedz pretendenta piedāvāto līgumcenu bez PVN. **Pretendents savu finanšu apgrozījumu nevar apliecināt, atsaucoties uz citu personu iespējām;**
	6. Uz pretendentu neattiecas Publisko iepirkumu likuma 8.2 panta piektās daļas izslēgšanas nosacījumi.
2. **Iesniedzamie atlases dokumenti kvalifikācijas apliecināšanai un tehniskā piedāvājuma atbilstības apliecināšanai:**
	1. Pretendenta **pieteikums** dalībai iepirkumā (1.pielikums);
	2. Ārvalstīs reģistrētiem pretendentiem – attiecīgā ārvalsts reģistra izziņa par Pretendenta likumiskā pārstāvja **paraksta tiesībām**. Ja pieteikumu paraksta pilnvarotā persona – pilnvaras oriģināla eksemplārs;
	3. Vieglo automobiļu **tirdzniecības vietas reģistrācijas apliecības** kopija;
	4. Transportlīdzekļu ražotāja vai importētāja izsniegta izziņa (oriģināls) vai līguma kopija ar automobiļu ražotāju vai importētāju, **ka pretendentam ir tiesības pārdot automobiļa ražotāja produkciju** un uzņemties garantijas saistības. Pretendentam nav jāiesniedz šajā punktā minētā līguma kopijas sadaļa, kas ir uzskatāma par konfidenciālu. Dokumentu svešvalodā iesniedz tulkotu latviešu valodā;
	5. Transportlīdzekļu ražotāja vai importētāja izsniegta izziņa (oriģināls) vai līguma kopija ar automobiļu ražotāju vai importētāju, **ka pretendentam ir tiesības veikt automobiļu tehnisko apkopi un remontu automobiļa garantijas periodā**. Pretendentam nav jāiesniedz šajā punktā minētā līguma kopijas sadaļa, kas ir uzskatāma par konfidenciālu. Dokumentu svešvalodā iesniedz tulkotu latviešu valodā;
	6. **Automobiļu tehnisko apkopju un remonta uzņēmumu saraksts Latvijas Republikā**, kuri ir tiesīgi apkalpot pretendenta piedāvāto vieglo automobili visā garantijas periodā (brīvā formā);
	7. **Izziņa par savu finanšu apgrozījumu autotransporta tirdzniecības jomā** atbilstoši konkursa nolikuma 33.5.apakšpunktam *(paraugs)*:

|  |  |  |
| --- | --- | --- |
| **Nr.** | **Gads** | **Finanšu apgrozījums bez PVN** |
| 1. | 2014. |  |
| 2. | 2013. |  |
| 3. | 2012. |  |
| Vidējais gadā bez PVN (1+2+3)/3 =  |  |

* 1. **Parakstīts Tehniskais piedāvājums** atbilstoši nolikuma 3.pielikumam, kuram pievieno piedāvātā vieglā automobiļa shematisku attēlu ar izmēriem un krāsainu attēlu vismaz no diviem skatu punktiem, vai krāsainu fotogrāfiju vismaz no diviem skatu punktiem;
	2. **Parakstīts Finanšu piedāvājums** (4.pielikums), kurā jānorāda kopējās piegādes izmaksas, izņemot pievienotās vērtības nodokli;
	3. Piedāvājumam pievieno **tehnisko piedāvājumu elektroniskā formā**, **CD** diskā.
1. Informāciju par pretendenta reģistrāciju Latvijas komercreģistrā un pretendenta amatpersonu paraksta tiesībām, Pasūtītājs iegūs publiskā datubāzē.
2. Komisija izslēdz pretendentu no tālākas dalības iepirkumā un neizskata tā piedāvājumu Publisko iepirkumu likuma 8.2 panta noteiktajos gadījumos.
3. Komisija noraida pretendenta piedāvājumu:
	1. ja piedāvājums nav noformēts Nolikumā noteiktajā kārtībā (nav cauršūts un caurauklots vai parakstīts Nolikumā noteiktajā kārtībā);
	2. pretendents nav iesniedzis visus Nolikumā noteiktos dokumentus savas kvalifikācijas novērtēšanai;
	3. pretendents neatbilst Nolikumā noteiktajām kvalifikācijas prasībām;
	4. pretendents iesniedzis neatbilstošu tehnisko vai finanšu piedāvājumu;
	5. Ir būtiski pārkāpti citi Nolikuma nosacījumi un pastāvot šādam pārkāpumam Pasūtītājs nevar nodrošināt Publisko iepirkumu likuma 2.pantā noteikto mērķu ievērošanu.

**VII. Piedāvājumu vērtēšanas kritēriji un lēmuma pieņemšana**

1. Iepirkuma komisija izvēlas piedāvājumu ar **viszemāko cenu, kuru iepirkumu komisija atzinusi par atbilstošu** Publisko iepirkumu likuma, šī Nolikuma un Tehnisko specifikāciju prasībām.
2. Iepirkuma komisija:
	1. Pārbaudīs piedāvājumu atbilstoši Nolikumā norādītajām prasībām, vai tas ir cauršūts un caurauklots, pārbaudīs piedāvājuma noformējumu;
	2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c.;
	3. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju. Pārbaudīs aritmētiskās kļūdas;
	4. Noteiks Nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
	5. Veiks pārbaudi par Publisko iepirkumu likuma 8.2 pantā noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
	6. Pieņems lēmumu par uzvarētāju.
3. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;
4. Piedāvājumi, kas iesniegti pēc uzaicinājumā norādītā termiņa, netiks vērtēti.

**VIII. Iepirkuma komisijas darbība**

1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.
2. Savus lēmumus komisija pieņem sēžu laikā.
3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.
4. Komisija dokumentē katru iepirkuma stadiju, sastādot attiecīgus protokolus un citus dokumentus.
5. Komisijai ir šādas tiesības:
	1. pieprasīt izskaidrot tehniskajā vai finanšu piedāvājumā iekļauto informāciju;
	2. lemt par iesniegtā piedāvājuma noraidīšanu, ja tiek konstatēts, ka tas neat­bilst dotā Nolikuma prasībām;
	3. pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu;
	4. pieaicināt komisijas darbā speciālistus vai ekspertus ar padomdevēja tiesībām;
	5. veikt citas darbības, kas izriet no šī iepirkuma Nolikuma un Publisko iepirkumu likuma.
6. Komisijai ir šādi pienākumi:
	1. izskatīt un izvērtēt pretendentu piedāvājumus un noteikt uzvarētāju;
	2. pārbaudīt, vai piedāvājumos nav aritmētisku kļūdu;
	3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.
7. Komisijas sēdes vada komisijas priekšsēdētājs, kurš:
	1. organizē un vada komisijas darbu;
	2. nosaka komisijas sēžu laiku un apstiprina darba kārtību;
	3. sasauc un vada komisijas sēdes.

**IX. Pretendenta tiesības un pienākumi**

1. Pretendents nodrošina, lai piedāvājums tiktu noformēts atbilstoši Nolikuma prasībām.
2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt skaidrojumus par iepirkuma priekšmetu un tehniskajām specifikācijām.
4. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā.

X. Citi jautājumi

1. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

Pielikumā:

1. Pieteikums;
2. Tehniskā specifikācija;
3. Tehniskā piedāvājuma forma;
4. Finanšu piedāvājuma forma;
5. Piegādes līgums projekts.

**1.Pielikums** nolikumam

“Vieglā automobiļa iegāde Daugavpils pilsētas domes vajadzībām”
Identifikācijas numurs DPD 2015/38

PIETEIKUMS

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,fakss\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā direktora (vadītāja, valdes priekšsēdētāja, valdes locekļa) ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā **„Vieglā automobiļa iegāde Daugavpils pilsētas domes vajadzībām”, identifikācijas numurs DPD 2015/38,** piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. \_\_\_\_\_\_\_\_\_\_\_\_\_ *(uzņēmuma nosaukums)* apliecina, ka:
	1. visa sniegtā informācija ir pilnīga un patiesa;
	2. nekādā veidā nav ieinteresēts nevienā citā piedāvājumā, kas iesniegts šajā iepirkumā;
	3. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;
	4. Piekrīt Nolikumā noteiktā līguma projekta nosacījumiem.

|  |  |
| --- | --- |
| **Vārds, uzvārds, amats** |  |
| **Paraksts, Datums** |  |

**2.Pielikums** nolikumam

“Vieglā automobiļa iegāde Daugavpils pilsētas domes vajadzībām”
Identifikācijas numurs DPD 2015/38

**TEHNISKĀ SPECIFIKĀCIJA**

|  |  |  |
| --- | --- | --- |
| **Nr.p/k** | **Raksturlielums** | **Tehniskās prasības** |
|  | Automobiļa kategorija | M1 |
|  | Automobiļu skaits | 1 |
|  | Automobiļa izlaiduma gads | Jauns, nelietots |
|  | Virsbūves veids | Sedans |
|  | Platums | Min 1870 mm |
|  | Garums | Min 4930 mm |
|  | Augstums | Min 1450 mm |
|  | Durvju skaits | 4 durvis |
|  | Sēdvietu skaits (ieskaitot vadītāja vietu) | 5 sēdvietas |
|  | Degviela  | benzīns |
|  | Dzinēja tilpums | 2800-3200 cm³ |
|  | Pārnesumu kārbas tips | Automātiskā, ne mazāk kā 6 pārnesumi |
|  | Dzenošo tiltu skaits, piedziņa | Pastāvīga 4 riteņu piedziņa |
|  | Krāsa | Metāliska |
|  | Obligātais aprīkojums | * 1. Bremžu pretbloķēšanas sistēma.
	2. Elektroniskā stabilitātes sistēma jeb analoģiska sistēma.
	3. Stūres pastiprinātājs.
	4. Stūre ar augstuma un dziļuma regulāciju.
	5. Vadītāja un blakussēdētāja drošības spilveni priekšā un aizmugurē sēdošajiem.
	6. Centrālā atslēga ar pults vadību jeb analoģiska ierīce.
	7. Elektroniska pretaizdzīšanas ierīce.
	8. Elektriski vadāmi priekšējo un aizmugurējo logu pacēlāji.
	9. Elektriski regulējami sānu spoguļi.
	10. Priekšējie miglas lukturi.
	11. LED dienas gaitas lukturi priekšā.
	12. Audio sistēma un mobilā telefona brīvbloku sistēma.
	13. Vismaz divu zonu klimata kontroles sistēma.
	14. Vadītāja un blakussēdētāja sēdekļu apsilde.
	15. Stāvvietā novietošanas sensori priekšā un aizmugurē.
 |
|  | Vispārējā garantija  | Ne mazāk, kā 2 gadi bez nobraukuma ierobežojuma |
|  | Virsbūves krāsojuma garantija | Ne mazāk, kā 3 gadi  |
|  | Caurrūsēšanas garantija | Ne mazāk, kā 12 gadi |
|  | Prasības attiecībā uz oglekļa dioksīda (CO²) izmešiem kombinētajā ciklā | Ne vairāk kā 180 g/km. |
|  | Enerģijas patēriņš (l/km kombinētajā ciklā) | Ne vairāk kā 8,0 litri uz 100 km |
|  | Prasības attiecībā uz slāpekļa oksīdu (NOx) un cieto daļiņu (PM) emisiju apjomu | Atbilstība vismaz EURO 6 |
|  | Automobilis aprīkots ar obligāto aprīkojumu atbilstoši normatīvajiem aktiem | Vismaz avārijas apstāšanās zīme, medicīniskā aptieciņa, ugunsdzēsības aparāts |
|  | Reģistrācija CSDD uz Pasūtītāja vārda ar derīgu valsts tehnisko apskati |

Sagatavoja:

Centralizēto iepirkumu nodaļas vadītāja J.Kornutjaka \_\_\_\_\_\_\_\_\_\_\_\_\_\_\_

**3.Pielikums** nolikumam

## “Vieglā automobiļa iegāde Daugavpils pilsētas domes vajadzībām”Identifikācijas numurs DPD 2015/38

**TEHNISKAIS PIEDĀVĀJUMS**

Daugavpilī

Daugavpilī, 2015.gada \_\_\_\_.\_\_\_\_\_\_\_\_\_\_\_\_\_\_\_

 Iepazinušies ar Nolikuma **„Vieglā automobiļa iegāde Daugavpils pilsētas domes vajadzībām”**,identifikācijas numurs DPD 2015/38,tehniskās specifikācijas prasībām, \_\_\_\_ (*uzņēmuma nosaukums*) piedāvā **trīs** **mēnešu** laikā piegādāt un atsavināt šādu vieglo automobili:

|  |  |  |  |
| --- | --- | --- | --- |
| **Nr.p/k** | **Raksturlielums** | **Tehniskās prasības** | **Pretendenta piedāvātie automobiļa parametri, aprīkojums un apraksts** *(aizpilda par katru pozīciju)* |
|  | Automobiļa kategorija | M1 |  |
|  | Automobiļu skaits | 1 |  |
|  | Automobiļu izlaiduma gads | Jauns, nelietots |  |
|  | Virsbūves veids | Sedans |  |
|  | Platums | Min 1870 mm |  |
|  | Garums | Min 4930 mm |  |
|  | Augstums | Min 1450 mm |  |
|  | Durvju skaits | 4 durvis |  |
|  | Sēdvietu skaits (ieskaitot vadītāja vietu) | 5 sēdvietas |  |
|  | Degviela  | benzīns |  |
|  | Dzinēja tilpums | 2800-3200 cm³ |  |
|  | Pārnesumu kārbas tips | Automātiskā, ne mazāk kā 6 pārnesumi |  |
|  | Dzenošo tiltu skaits, piedziņa | Pastāvīga 4 riteņu piedziņa |  |
|  | Krāsa | Metāliska |  |
|  | Obligātais aprīkojums | * 1. Bremžu pretbloķēšanas sistēma.
 |  |
| * 1. Elektroniskā stabilitātes sistēma jeb analoģiska sistēma.
 |  |
| * 1. Stūres pastiprinātājs.
 |  |
| * 1. Stūre ar augstuma un dziļuma regulāciju.
 |  |
| * 1. Vadītāja un blakussēdētāja drošības spilveni priekšā un aizmugurē sēdošajiem.
 |  |
| * 1. Centrālā atslēga ar pults vadību jeb analoģiska ierīce.
 |  |
| * 1. Elektroniska pretaizdzīšanas ierīce.
 |  |
| * 1. Elektriski vadāmi priekšējo un aizmugurējo logu pacēlāji.
 |  |
| * 1. Elektriski regulējami sānu spoguļi.
 |  |
| * 1. Priekšējie miglas lukturi.
 |  |
| * 1. LED dienas gaitas lukturi priekšā.
 |  |
| * 1. Audio sistēma un mobilā telefona brīvbloku sistēma.
 |  |
| * 1. Vismaz divu zonu klimata kontroles sistēma.
 |  |
| * 1. Vadītāja un blakussēdētāja sēdekļu apsilde.
 |  |
| * 1. Stāvvietā novietošanas sensori priekšā un aizmugurē.
 |  |
|  | Vispārējā garantija  | Ne mazāk, kā 2 gadi bez nobraukuma ierobežojuma |  |
|  | Virsbūves krāsojuma garantija | Ne mazāk, kā 3 gadi  |  |
|  | Caurrūsēšanas garantija | Ne mazāk, kā 12 gadi |  |
|  | Prasības attiecībā uz oglekļa dioksīda (CO²) izmešiem kombinētajā ciklā | Ne vairāk kā 180 g/km. |  |
|  | Enerģijas patēriņš (l/km kombinētajā ciklā) | Ne vairāk kā 8,0 litri uz 100 km |  |
|  | Prasības attiecībā uz slāpekļa oksīdu (NOx) un cieto daļiņu (PM) emisiju apjomu | Atbilstība vismaz EURO 6 |  |
|  | Automobilis aprīkots ar obligāto aprīkojumu atbilstoši normatīvajiem aktiem | Vismaz avārijas apstāšanās zīme, medicīniskā aptieciņa, ugunsdzēsības aparāts |  |
|  | Reģistrācija CSDD uz Pasūtītāja vārda ar derīgu valsts tehnisko apskati |  |

Mēs apliecinām, ka:

* Nekādā veidā neesam ieinteresēti nevienā citā piedāvājumā, kas iesniegts šajā iepirkumā;
* Nav tādu apstākļu, kuri liegtu mums piedalīties iepirkumā un izpildīt tehniskajās specifikācijās norādītās prasības.

**Pielikumā:**

1.CD disks, kurā ierakstīts tehniskais piedāvājums.

 2. Piedāvātā vieglā automobiļa shematisks attēls ar izmēriem un krāsains attēls vismaz no diviem skatu punktiem, vai krāsaina fotogrāfija vismaz no diviem skatu punktiem.

Paraksta pretendenta vadītājs vai vadītāja pilnvarota persona:

|  |  |
| --- | --- |
| **Vārds, uzvārds, amats** |  |
| **Paraksts, Datums** |  |

**4.Pielikums** nolikumam

## “Vieglā automobiļa iegāde Daugavpils pilsētas domes vajadzībām”Identifikācijas numurs DPD 2015/38

**FINANŠU PIEDĀVĀJUMS**

Daugavpilī, 2015.gada \_\_\_\_.\_\_\_\_\_\_\_\_\_\_\_

 Iepazinušies ar iepirkuma **„Vieglā automobiļa iegāde Daugavpils pilsētas domes vajadzībām”**, DPD 2015/38 prasībām, piedāvājam piegādāt un reģistrēt Latvijas Republikas CSDD uz pasūtītāja vārda tehniskajā piedāvājumā minēto vieglo automobili, par šādu kopējo summu:

 **\_\_\_\_\_\_\_*euro* bez PVN \_\_\_\_\_\_\_\_\_\_ (vārdiem);**

 \_\_\_\_\_\_\_*euro* ar PVN\_\_\_\_\_\_\_\_\_\_\_\_ (vārdiem).

|  |  |
| --- | --- |
| **Vārds, uzvārds, amats** |  |
| **Paraksts**  |  |
| **Datums** |  |

**5.Pielikums** nolikumam

## “Vieglā automobiļa iegāde Daugavpils pilsētas domes vajadzībām”Identifikācijas numurs DPD 2015/38

**Piegādes LĪGUMS**

|  |  |
| --- | --- |
| \_\_\_\_\_\_\_\_\_\_ | 2015.gada \_\_\_\_.\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_, turpmāk saukts „Pasūtītājs”, \_\_\_\_\_\_\_\_\_\_personā, kurš rīkojas saskaņā ar \_\_\_\_\_\_\_\_\_, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukts „Piegādātājs”, \_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā saukti „Puses”, pamatojoties uz \_\_\_\_\_\_ iepirkumu komisijas 2015.gada.\_\_\_\_\_\_\_\_\_ lēmumu Nr.\_\_\_\_ iepirkumā „Vieglā automobiļa iegāde Daugavpils pilsētas domes vajadzībām”, iepirkuma identifikācijas Nr.2015/38, noslēdz šādu līgumu, (turpmāk – Līgums):

**I. Līguma priekšmets un īpašuma tiesības**

1. Piegādātājs piegādā un pārdod, bet Pasūtītājs pērk un pieņem **1 (vienu) jaunu automobili –** *\_\_\_\_\_\_\_\_(automobiļa marka un modelis)* (turpmāk – Automobilis), kas noteikts pretendenta iepirkumam iesniegtajā tehniskajā piedāvājumā, kas ir līguma neatņemama sastāvdaļa (Pielikums).
2. Automobiļa saņemšanas vieta: \_\_\_\_\_\_\_\_\_\_\_\_.
3. Automobiļa piegādes un reģistrācijas termiņš uz Pasūtītāja vārda – ne vēlāk kā **3 (triju) mēnešu** laikā no līguma spēkā stāšanās dienas.

**II. Līguma summa un samaksas kārtība**

1. Līguma summa par Līgumā noteikto Automobili tiek noteikta EUR \_\_\_\_\_\_\_ (\_\_\_\_\_\_\_\_\_\_\_\_\_) apmērā bez PVN, PVN 21 % sastāda EUR \_\_ (\_\_\_\_\_\_\_\_\_\_\_\_\_\_\_\_\_), kopā ar PVN EUR \_\_\_\_\_\_\_ (\_\_\_\_\_\_\_\_\_\_\_\_\_). Līguma summā ir iekļautas visas izmaksas, kas saistītas ar Automobiļu piegādi un reģistrāciju uz Pasūtītāja vārda.
2. Līguma 4.punktā noteikto Līguma summu Pasūtītājs samaksā Piegādātājam **10 (desmit) dienu** laikā, skaitot no dienas, kad Puses ir parakstījušas Līguma 8.punktā noteikto Automobiļa pieņemšanas – nodošanas aktu.
3. Pasūtītājs Līgumā noteikto maksājumu Piegādātājam par Automobili un tā piegādi veic ar pārskaitījumu uz Piegādātāja norādīto bankas norēķinu kontu.
4. Līgumā noteiktais Pasūtītāja maksājums ir uzskatāms par izpildītu dienā, kad maksājums ir saņemts Piegādātāja norādītajā bankas norēķinu kontā. Strīdus gadījumā Līgumā noteiktais Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
5. Īpašuma tiesības uz Automobili pāriet Pasūtītājam ar brīdi, kad Puses parakstījušas nodošanas – pieņemšanas aktu, kurš tiek parakstīts pēc Automobiļa piegādes ar nosacījumu, ka Automobilis ir reģistrēts CSDD uz Pasūtītāja vārda. Nodošanas – pieņemšanas aktā ir jānorāda Automobiļa komplektācija, visi Pasūtītājam nododamie Automobiļa dokumentu nosaukumi, Automobiļa pieņemšanas laikā konstatētie defekti, ja tādi tiek konstatēti, kā arī termiņš un kārtība, kādā Piegādātājam jālikvidē konstatētie defekti.
6. Visas ar Automobiļa nodošanu saistītās tehniskās un juridiskās darbības līdz Automobiļa nodošanas dienai veic Piegādātājs, sedzot visus ar to saistītos izdevumus, kas ir iekļauti Automobiļu cenā, izņemot ar apdrošināšanu saistītās izmaksas, kuras sedz Pasūtītājs.
7. Automobiļa īpašuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Pasūtītājam brīdī, kad Pasūtītājs paraksta Automobiļa pieņemšanas – nodošanas aktu.

**III. Garantijas**

1. Piegādātājs garantē, ka piegādātais Automobilis atbilst Automobiļa ražotāja noteiktajiem tehniskajiem standartiem, Līguma un tā pielikumu nosacījumiem un visiem Latvijas Republikas spēkā esošo normatīvo aktu noteikumiem, kas attiecas uz Automobili.
2. Piegādātājs, atbilstoši ražotāja nosacījumiem, nodrošina Automobiļa garantijas, kas noteiktas tehniskajā piedāvājumā. Garantijas termiņš sāk tecēt no dienas, kad Puses ir parakstījušas Automobiļa pieņemšanas-nodošanas aktu.
3. Ja garantijas termiņa laikā Automobiļa ražotāja vainas dēļ rodas bojājums, kura novēršanai nepieciešamais laiks pārsniedz tekošo darba dienu, Piegādātājam uz remonta laiku jānodrošina Pasūtītājam iespēja bez maksas lietot attiecīgās klases līdzvērtīgu automobili.

**IV. Pasūtītāja tiesības un pienākumi**

1. Pasūtītājam ir šādas tiesības:
	1. Iegūt Automobili savā īpašumā un valdījumā pēc nodošanas – pieņemšanas akta parakstīšanas;
	2. Saņemt Automobiļa apkopes un remontus saskaņā ar Līguma un ražotāja noteikumiem;
	3. Saņemt no Piegādātāja līgumsodu par piegādes kavējumu Līgumā noteiktajos termiņos;
	4. Pieņemot Automobili no Piegādātāja:
		1. veikt izmēģinājuma braucienu, kā arī pārbaudīt Automobiļa atbilstību visām tehniskajā piedāvājumā minētajām prasībām;
		2. pārbaudīt Automobiļa dokumentācijas pilnīgumu un derīgumu, ražotāja un Piegādātāja garantijas nosacījumus;
		3. norādīt konstatētos trūkumus pieņemšanas – nodošanas aktā un pieprasīt Piegādātājam tos novērst;
		4. saņemt Automobiļa tehnisko dokumentāciju un citu ar Automobili saistīto dokumentāciju – reģistrācijas apliecību, servisa grāmatiņu, garantijas noteikumus latviešu valodā;
		5. pieaicināt speciālistus un ekspertus Automobiļa apskatei, tehniskā stāvokļa novērtēšanai un izmēģinājuma braucienā, kā arī lūgt un saņemt ekspertu atzinumus par Automobiļa tehnisko stāvokli un iesniegt šos atzinumus Piegādātājam.
2. Pasūtītājam ir šādi pienākumi:
	* 1. Līgumā noteiktajā termiņā un apmērā samaksāt Piegādātājam par piegādāto Automobili;
		2. Pieņemt no Piegādātāja saskaņā ar Līguma noteikumiem piegādāto Automobili;
		3. Par saviem līdzekļiem veikt civiltiesisko apdrošināšanu;
		4. Lietot Automobili atbilstoši tehniskajā dokumentācijā noteiktajiem mērķiem, ievērojot ražotāja un Piegādātāja prasības attiecībā uz Automobiļa tehnisko apkopi, darbību un lietošanu;
		5. 5 dienu laikā informēt Piegādātāju par būtiskiem notikumiem, kas varētu ietekmēt Līgumā noteikto Piegādātāja saistību izpildi un paziņot par veicamajiem pasākumiem un līdzekļiem šo saistību izpildes kontekstā.

**V. Piegādātāja tiesības un pienākumi**

1. Piegādātājam ir šādas tiesības:
	1. Saņemt no Pasūtītāja samaksu saskaņā ar Līguma noteikumiem;
	2. Piedalīties Pasūtītāja veiktajā izmēģinājuma braucienā, kā arī pārbaudēs par Automobiļa atbilstību visām tehniskajā piedāvājumā minētajām prasībām;
	3. Piedalīties Pasūtītāja veiktajās pārbaudēs par Automobiļa dokumentācijas pilnīgumu un derīgumu, ražotāja un Piegādātāja garantijas nosacījumiem;
	4. Saņemt no Pasūtītāja līgumsodu par samaksas kavējumu Līgumā noteiktajos termiņos.
2. Piegādātājam ir šādi pienākumi:
	1. Nodrošināt Latvijas Republikas normatīvajos aktos noteiktajā kārtībā reģistrēta, Automobiļa nodošanu Pasūtītajam ne vēlāk kā **3 (trīs) mēnešu** laikā no šī līguma parakstīšanas dienas;
	2. Nodot Pasūtītājam Automobili Līguma 2.punktā noteiktajā vietā un noformēt Automobiļa nodošanas – pieņemšanas aktu;
	3. Garantijas laikā bez atlīdzības novērst Automobiļa defektus un bojājumus, kas atklājušies to ekspluatācijas laikā un kas nav apdrošināšanas gadījums un/vai ir garantijas noteikumu neievērošanas sekas;
	4. Nodrošināt Automobiļa tehniskās apkopes garantijas laikā Latvijas Republikas teritorijā.

**VI. Līgumslēdzēju pušu atbildība**

1. Ja Automobiļa piegāde aizkavējas Piegādātāja vainas dēļ, tas Pasūtītājam maksā līgumsodu 0,1 % apmērā no Līguma kopējās summas par katru nokavēto dienu, bet ne vairāk kā 10% no kopējās līguma summas.
2. Ja norēķini netiek veikti Līgumā norādītajā termiņā, Pasūtītājs maksā Piegādātājam līgumsodu 0,1% apmērā no kavētā maksājuma summas par katru nokavēto dienu, bet ne vairāk kā 10% no kopējās līguma summas.

**VII. Nepārvarama vara**

1. Neviena no Pusēm nav atbildīga par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, militāra rakstura darbības vai citi apstākļi, kas traucē šī Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama Līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**VIII. Līguma grozīšanas kārtība un kārtība, kādā pieļaujama atkāpšanās no līguma**

1. Līgums stājas spēkā ar brīdi, kad to parakstījušas abas Puses un ir spēkā līdz abpusējai Pušu saistību pilnīgai izpildei.
2. Jebkuri grozījumi, kas nav uzskatāmi par būtiskiem saskaņā ar Publisko iepirkuma likuma 671.pantu, Līgumā izdarāmi, Pusēm rakstveidā vienojoties un noslēdzot attiecīgu rakstveida vienošanos, kas ir neatņemama šī Līguma sastāvdaļa. Būtiski Līguma grozījumi nav pieļaujami.
3. Pasūtītājs ir tiesīgs vienpusējā kārtā izbeigt Līgumu, rakstiski paziņojot par to Piegādātājam un neatlīdzinot zaudējumus, ja Piegādātājs nokavējis Automobiļa piegādi vairāk kā 30 (trīsdesmit) kalendārās dienas no Līguma 3.punktā noteiktā Automobiļu piegādes termiņa.
4. Piegādātājs ir tiesīgs vienpusējā kārtā izbeigt Līgumu, rakstiski paziņojot par to Pasūtītājam, ja Pasūtītājs vairāk kā 30 (trīsdesmit) kalendārās dienas ir nokavējis Līguma 5.punktā noteikto samaksas termiņu.
5. Līguma darbība beidzas, ja:
	1. izpildītas tajā noteiktās saistības;
	2. Līgums tiek izbeigts pirms termiņa Līgumā noteiktajos gadījumos.

**IX. Strīdu izskatīšanas kārtība**

1. Pušu nesaskaņas un strīdus, kas saistītas ar Līguma saistību izpildi, Puses risina sarunu ceļā. Sarunu ceļā panākto vienošanos noformē rakstiski un Puses to paraksta.
2. Ja Puses nevar vienoties, strīdu nodod izskatīšanai tiesā saskaņā ar Latvijas Republikā spēkā esošajiem normatīvajiem aktiem.

**X. Pušu paziņojumi un kontaktpersonas**

1. Visus ar Līgumu saistītos Pušu savstarpējos paziņojumus Puses noformē rakstiski un nosūta uz Līgumā norādīto adresi vai citu adresi, ko viena Puse ir paziņojusi otrai Pusei. Ārkārtējos gadījumos paziņojumus var nosūtīt arī pa faksu vai e-pastu. Strīdu gadījumā jebkura sarakste tiks uzskatīta par rakstveida pierādījumu.
2. Puses apņemas nekavējoties paziņot viena otrai par Pušu reģistrēto un pasta adrešu vai citu rekvizītu maiņu.
3. Visi Pušu savstarpējie paziņojumi stājas spēkā tad, kad otra Puse ir saņēmusi attiecīgu vēstuli, kas nosūtīta pa pastu, faksu vai ar e-pastu. Pušu pārstāvji ir atbildīgi par Līguma izpildes uzraudzīšanu, tai skaitā, par Automobiļu nodošanas-pieņemšanas akta noformēšanu, iesniegšanu un parakstīšanu atbilstoši Līguma prasībām, savlaicīgu apmaksas dokumentu iesniegšanu un pieņemšanu, apstiprināšanu un nodošanu apmaksai.
4. Pasūtītāja pārstāvis:

Vārds, uzvārds:

Amats:

Adrese:

Tālrunis:

Mobilais tālrunis:

Fakss:

E-pasts:

1. Piegādātāja pārstāvis:

Vārds, uzvārds:

Amats:

Adrese:

Tālrunis:

Mobilais tālrunis:

Fakss:

E-pasts:

**XI. Noslēguma jautājumi**

1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
2. Pasūtītājs nav atbildīgs par zaudējumiem, kas var rasties (radušies) trešajām personām Piegādātāja vainas dēļ Automobiļa piegādes laikā.
3. Nevienai no Pusēm bez rakstiskas saskaņošanas ar otru Pusi nav tiesības nodot trešajai personai Līgumā noteiktās saistības.
4. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
5. Katra Puse pilnīgi un bez ierunām ir atbildīga par visu otrai Pusei iesniedzamo dokumentu, apmaksas dokumentu un citu materiālu vai informācijas pareizību un patiesumu. Pusei jāatlīdzina otrai Pusei nodarītie zaudējumi, kas radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
6. Līgums ir saistošs Pušu saistību pārņēmējiem.
7. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
8. Līgums uzrakstīts uz \_\_\_\_\_\_ (\_\_\_\_) numurētām lapām un parakstīts 2 (divos) identiskos eksemplāros latviešu valodā, kuriem ir vienāds juridisks spēks un no kuriem viens glabājas pie Pasūtītāja, otrs – pie Piegādātāja.

Pielikumā: Tehniskais piedāvājums uz \_\_\_\_ lp.

**XII. Pušu rekvizīti**